**Խայմե Մանուել Պենեդո Կանո** (իսպ.՝ Jaime Manuel Penedo Cano, սեպտեմբերի 26, 1981(1981-09-26), Պանամա, Պանամա), պանամացի ֆուտբոլիստ, դարպասապահ։ Հանդես է եկել Պանամայի հավաքականում։

Ակումբային կարիերա
------------------

Իր կարիերան սկսել է Պանամայի «Էստուդիանտես» ակումբում, որի հիմնական կազմում նորամուտը նշել է 2000 թվականին։ 2002 թվականին դարպասապահը տեղափոխվել է «Պլասա Ամադոր»։

2004 թվականին միացել է «Արաբե Ունիդո» ակումբին, որի կազմում դարձել է 2004 թվականի Ապերտուրայի և Կլաուսուրայի հաղթող։ Պանամայի առաջնությունում հաջող ելույթից հետո Պենեդոն տեղափոխվել է իտալական «Կալյարի» ակումբ։ Սակայն Սարդինիայի թիմի կազմում դարպասապահը ոչ մի հանդիպում չի անցկացրել և 2006 թվականի ամռանը տեղափոխվել է Սեգունդայում հանդես եկող «Օսասունա Բ»։

Իսպանական ակումբում անցկացնելով 27 հանդիպում՝ 2007 թվականի ամռանը Պենեդոն վերադարձել է Կենտրոնական Ամերիկա՝ պայմանագիր կնքելով «Մունիսիպալ» ակումբի հետ։ Գվատեմալական ակումբի հետ Խայմեն 4 անգամ դարձել է Գվատեմալայի առաջնության հաղթող, մասնակցել է ԿՈՆԿԱԿԱՖ-ի Չեմպիոնների լիգայի խաղերին։

2013 թվականի օգոստոսի 5-ին հայտարարվել է խաղացողի՝ Լոս Անջելես Գելաքսիի կազմ տեղափոխվելու մասին։ Ամերիկյան ակումբում դարպասապահը նորամուտը նշել է 2013 թվականի օգոստոսի 18-ին «Ռեալ Սոլթ Լեյքի» դեմ խաղում։ «Վանկուվեր Ուայթքեփսի» հետ հաջորդ խաղում Խայմեն օգնել է իր ակումբին հաղթել 1:0 հաշվով։ Խայմեն մասնակցել է կանոնավոր առաջնության 9 խաղի, որոնցում բաց է թողել 7 գնդակ, 4 խաղում անառիկ է թողել իր դարպասը։ Պենեդոն նաև մասնակցել է «Ռեալ Սոլթ Լեյքի» դեմ ՄԼՍ-ի գավաթի խաղարկության փլեյ-օֆֆի երկու հանդիպումներին։ 2015 թվականի հուլիսի 30-ին պանամացու պայմանագիրը «Գելաքսիի» հետ խզվել է կողմերի փոխադարձ համաձայնությամբ։

2016 թվականի սկզբին 2 տարվա պայմանագիր է կնքել Կոստա Ռիկայի առաջնության «Դեպորտիվո Սապրիսայի» հետ։

2016 թվականի հուլիսին տեղափոխվել է Ռումինիայի առաջնության «Դինամո Բուխարեստ» ակումբ՝ կնքելով երկու տարվա պայմանագիր։

Կարերան հավաքականում
--------------------

Պանամայի հավաքականում սկսել է հանդես գալ 2003 թվականին։ Ազգային հավաքականի կազմում անցկացրել է ավելի քան 110 հանդիպում։

2005 թվականին ընդգրկվել է ԿՈՆԿԱԿԱՖ-ի 2005 թվականի Ոսկե գավաթում։ Մրցաշարի ընթացքում մասնակցել է իր հավաքականի բոլոր 6 խաղերը, այդ թվում՝ ԱՄՆ-ի դեմ եզրափակիչ հանդիպմանը, որում պանամացիները պարտվել են 11 մետրանոցներով. Ճանաչվել է գավաթի խաղարկության լավագույն դարպասապահ և ընդգրկվել խորհրդանշական հավաքականում։

2007 թվականին մասնակցել է Կենտրոնական Ամերիկայի ֆուտբոլային միության գավաթին, խաղադաշտ դուրս եկել 2 խաղում, այդ թվում՝ Կոստա Ռիկայի հավաքականի դեմ վճռորոշ խաղում։

Նույն թվականին հավաքականի կազմում հանդես է եկել ԿՈՆԿԱԿԱՖ-ի Ոսկե գավաթում։ Մասնակցել է հավաքականի բոլոր 4 հանդիպումներին, բաց է թողել 7 գնդակ։

2009 թվականին Հոնդուրասի Կենտրոնական Ամերիկայի ֆուտբոլային միության գավաթի խաղարկությունում հավաքականի կազմում դարձել է մրցաշարի հաղթող ՝ խաղալով 4 հանդիպում։ Եզրափակիչ խաղում Պանամայի հավաքականը հետխաղյա 11 մետրանոցներով հաղթել է Կոստա Ռիկայի հավաքականին. Պենեդոն ընդգրկվել է 2009-ի ԿՈՆԿԱԿԱՖ-ի ոսկե գավաթի Պանամայի հավաքականի հայտացուցակում, անցկացրել է մրցաշարի բոլոր 4 հանդիպումները, բաց է թողել 5 գնդակ.

2011 - ին Հավաքականի կազմում մասնակցել է Կենտրոնական Ամերիկայի Գավաթին ։ 4 խաղում բաց է թողել 1 գնդակ.Սալվադորի հավաքականի դեմ խաղում 3-րդ տեղի համար խաղում իր թիմին օգնել է հաղթանակ տանել 11 մետրանոցներով. Նույն թվականին հասել է ԿՈՆԿԱԿԱՖ-ի Ոսկե գավաթի կիսաեզրափակիչ ՝ մասնակցելով մրցաշարի 4 խաղի, բաց է թողել 5 գնդակ։

2013 թվականին ԿՈՆԿԱԿԱՖ-ի Ոսկե գավաթում դարձել է մրցաշարի արծաթե մեդալակիր։ Նա մասնակցել է 5 հանդիպման, որոնցում բաց է թողել 4 գնդակ։ Հայմեն կրկին, ինչպես եւ 2005 թվականին, ճանաչվել է գավաթի լավագույն դարպասապահ և ընդգրկվել խորհրդանշական հավաքականում։

Ձեռքբերումներ
-------------

Պանամա Արաբե Ունիդո
* Պանամայի չեմպիոն (2) – Ապերտուրա 2004, Կլաուսուրա 2004

Գվատեմալա Մունիսիպալ
* Գվատեմալայի չեմպիոն (4) – Կլաուսուրա 2008, Ապերտուրա 2009, Կլաուսուրա 2010, Ապերտուրա 2011

Ամերիկայի Միացյալ Նահանգներ Լոս Անջելես Գալաքսի
* Չեմպիոն MLS (1) – 2014

Ռումինիա Դինամո Բուխարեստ
* Ռումինական լիգայի գավաթի դափնեկիր (1) – 2016/17

Պանամա Պանամա
* Կենտրոնաամերիկյան գավաթի դափնեկիր (1) – 2009
* ԿՈՆԿԱԿԱՖ-ի ոսկե գավաթի լավագույն դարպասապահ (2) – 2005, 2013

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «LA Galaxy sign goalkeeper Jaime Penedo» (անգլերեն). LA Galaxy. 2013 թ․ օգոստոսի 5. Վերցված է 2020 թ․ նոյեմբերի 18-ին.
4. ↑  «Soccerway» (ռուսերեն) — «Лос-Анджелес Гэласки» — «Реал Соль-Лейк» 4:2.
5. ↑  «Soccerway» (ռուսերեն) — «Ванкувер Уайткэпс» — «Лос-Анджелес Гэлакси» 0:1.
6. ↑  «Soccerway» (ռուսերեն) — «Лос Анджелес Гэлакси» — «Реал Солт-Лейк» 1:0.
7. ↑  «Soccerway» (ռուսերեն) — «Реал Солт-Лейк» — «Лос-Анджелес Гэлакси» 2:0 (д.вр.).
8. ↑  «LA Galaxy and goalkeeper Jaime Penedo part ways» (անգլերեն). LA Galaxy. 2015 թ․ հուլիսի 30. Վերցված է 2020 թ․ նոյեմբերի 18-ին.
9. ↑  «LA Galaxy and goalkeeper Jaime Penedo part ways after two seasons» (անգլերեն). MLSsoccer.com. 2015 թ․ հուլիսի 30. Վերցված է 2018 թ․ հունիսի 11-ին.
10. ↑  «Bienvenido a la familia morada Jaime Penedo» (իսպաներեն). Deportivo Saprissa. Արխիվացված է օրիգինալից 2016 թ․ հունվարի 19-ին. Վերցված է 2016 թ․ հունիսի 9-ին.
11. ↑  «OFICIAL! Dinamo a anunţat transferul lui Jaime Penedo. Panamezul a semnat pe 2 ani» (ռումիներեն). Digi Sport. 04.07.2016. Վերցված է 2018 թ․ հունիսի 11-ին.
12. ↑  GOLD CUP — 2005 USA
13. ↑  «Soccerway» (ռուսերեն) — США — Панама 0:0 (3:1 по пен.).
14. ↑  UNCAF (Qualifying Tournament for Gold Cup) 2007 — Details
15. ↑  CONCACAF Championship, Gold Cup 2007 — Full Details
16. ↑  UNCAF (Qualifying Tournament for Gold Cup) 2009 — Details
17. ↑  CONCACAF Championship, Gold Cup 2009 — Full Details
18. ↑  Copa Centroamericana 2011 (UNCAF Nations Cup)
19. ↑  «Soccerway» (ռուսերեն) — Панама — Сальвадор 0:0 (5:4 по пен.).

Արտաքին Հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *MLS* կայքում(անգլ.)
* Ֆուտբոլիստի էջը *worldfootball.net* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Խայմե Պենեդո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · MLS · National Football Teams.com · Soccerway · Transfermarkt (խաղացող) · ՖԻՖԱ · Internet Movie Database |

 |